cyanic-selkie/wikianc huggingface dataset:
MPLA
Aiemmin marxismi-leninismiä kannattanut MPLA on nykyisin Sosialistisen internationaalin jäsenpuolue.
Vaalit
Vuoden 1992 presidentinvaaleissa MPLA:n ehdokas José Eduardo dos Santos sai 1 953 335 ääntä (49,57 %). Saman vuoden parlamenttivaaleissa puolue sai 2 124 126 ääntä (53,74 %, 129 paikkaa).
Seuraavat parlamenttivaalit pidettiin vuonna 2008, jolloin MPLA sai 191 paikkaa 220:sta. Vuoden 2012 vaaleissa puolue sai 175 paikkaa.
Békéscsaba
Békéscsaba on kaupunki Kaakkois-Unkarissa Békésin läänissä, jonka pääkaupunki Békéscsaba on. Békéscsaban ystävyyskaupunki Suomessa on Mikkeli.
Väestö
Vuonna 2009 kaupungissa oli 64 784 asukasta. Vuoden 2001 väestönlaskennan mukaan kaupungin väestöstä 93,8 prosenttia oli unkarilaisia, 6,0 prosenttia slovakkeja, 0,6 prosenttia saksalaisia, 0,4 prosenttia romaneja ja 0,4 prosenttia romanialaisia. Kaupungin pinta-ala on 193,93 neliökilometriä ja väestötiheys siten 334,1 asukasta neliökilometrillä.
Kyösti Aarnio
Kyösti Juhani Aarnio, vuoteen 1908 Eriksson (13. lokakuuta 1888 Helsinki – 5. syyskuuta 1936 Lahti ) oli suomalainen näyttelijä ja usean eri työväenteatterin johtaja.
Aarnion puoliso vuodesta 1914 oli Ksenia Matilda Marienberg. Aarnio kävi kansakoulun ja teki opintomatkan Saksaan ja Itävaltaan 1925. Hän toimi Joensuun Työväen Teatterin johtajana 1913–1915, Kuopion Työväen Teatterin johtajana 1915–1918 ja Turun Työväen Teatterin johtajana 1919–1936. Viimeksi hän oli Lahden Työväen Näyttämön johtaja. Aarnio myös näytteli teatterinjohtajan työnsä ohella.
Human Rights Protection Party
Human Rights Protection Party on vuonna 1979 perustettu samoalainen puolue. HRPP:n nykyinen johtaja on Tuila'epa Sailele Malielegaoi. Vuoden 2006 parlamenttivaaleissa puolue sai 35 paikkaa 49:stä.
Lauri Korpinen (kunnanjohtaja)
Lauri Kustaa Jalmari Korpinen (20. marraskuuta 1896 Hämeenlinna – 30. syyskuuta 1975 Vantaa) oli Helsingin maalaiskunnan pitkäaikainen kunnansihteeri (1931–1957) ja kunnanjohtaja (1957–1961).
Korpisen mukaan on nimetty Lauri Korpisen katu Jokiniemen kaupunginosassa Vantaalla.
NMS Siretul
NMS Siretul oli Romanian kuninkaallisen laivaston Oltul-luokan tykkivene.
Valmistus
Alus tilattiin Thames Ironworks and Shipbuilding Companyltä Lontoosta. Se valmistettiin 1888. Aluksen mitat olivat pituus 30,5, leveys 4,1 ja syväys 1,7 metriä. Sen aseistuksena oli yksi 57 millimetrin (6 naulan) ja yksi 37 millimetrin (1 naulan) tykki ja sen miehistönä oli 30 miestä.
Palvelus
Alus kuului Tonavan laivueeseen ja sen kohtalosta ei ole tietoa.
Cantleyn rautatieasema
Cantleyn rautatieasema on rautatieasema Cantleyn kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.
Asema avattiin 1. toukokuuta 1844. Se suljettiin syyskuussa 1847, mutta avattiin taas uudelleen tammikuussa 1851. Sitä käytti 21 682 matkustajaa kaudella 2017–2018.
Pamela Adlon
Pamela Adlon (o.s. Segall, s. 9. heinäkuuta 1966 New York) on yhdysvaltalainen Emmy-palkittu näyttelijä, joka tunnetaan parhaiten käsikirjoittamastaan ja ohjaamastaan Better Things draamakomediasarjasta, animaatiosarjasta Kukkulan kuningas sekä Showtimen draamasarjasta Californication.
Ura
Pamela Adlon aloitti uransa 1980-luvulla, jolloin hän esiintyi nimellä Pamela Segall, kunnes 2000-luvulla vaihtoi nimensä Pamela Adloniksi mentyään naimisiin tuottaja ja käsikirjoittaja Felix O. Adlonin kanssa. 1980-luvulla Adlon esiintyi lähinnä vierailevissa rooleissa eri televisiosarjoissa, kunnes 1990-luvulla hän aloitti ääninäyttelemisen. Ensimmäinen äänirooli, jossa hän esiintyi vakituisesti, oli sarjassa Phantom 2040 vuonna 1994. Seuraavaksi Adlon esitti uransa merkittävintä roolia Kukkulan kuningas -animaatiossa vuosina 1997–2006. Hänet palkittiin roolistaan Emmyllä vuonna 2002.
Alainen Myllyjärvi
Alainen Myllyjärvi on Keski-Suomessa Jämsässä Ouninpohjan kylän lähellä sijaitseva järvi.
Maantietoa
Järven pinta-ala on 3,0 hehtaaria, se on 400 metriä pitkä ja 100 metriä leveä. Järvellä ei ole kartan mukaan saaria ja sen rantaviivan pituus on 950 metriä. Järven rannat ovat pääosin metsämaata, mutta järven koillispuolella on peltoa.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 119,7 metriä mpy. Siihen laskee kaksi ojaa, joista toinen tuo vettä Isosta Myllyjärvestä. Järvi laskee sen kaakkoispäästä lähtevää Huovarinojaa pitkin Isojärven Ouninpohjaan. Laskuoja on 1,3 kilometriä pitkä ja sen pudotus on 0,8 metriä.
Historiaa
Vuoden 1966 peruskartassa järven nimenä oli Alinen Myllyjärvi ja sen koillispuoleinen pelto oli nykyistä laajempi.
Edvard Halonen
thumb|Edvard Halonen vuonna 1926. Edvard Halonen (5. lokakuuta 1894 Kuopio – 10. maaliskuuta 1970) oli suomalainen toimittaja, joka työskenteli useissa sosialidemokraattisissa sanomalehdissä.
Elämä
Halonen kirjoitti ylioppilaaksi 1914, jonka jälkeen hän työskenteli Kuopiossa ilmestyneen Savon Työmiehen toimittajana vuodesta 1915 lähtien. Vuosina 1917–1918 Halonen toimi lehden vastaavana päätoimittajana. Sisällissodan aikana Halonen vangittiin Kuopion valtauksen yhteydessä, jonka jälkeen hän oli Kuopion ja Iso-Mjölön vankileireillä.
Vuonna 1919 Halonen aloitti vastaperustetun Savon Kansan toimitussihteerinä, mutta erosi pian tehtävästään lehden siirryttyä kommunisteja kannattavalle linjalle. Vielä samana syksynä Halonen siirtyi Porissa ilmestyneen Uuden Ajan palvelukseen, jonka päätoimittaja hän oli 1921–1925. Vuonna 1921 Halonen toimi Koliahteen joukkomurhasta syytetyn Aksel Aarren oikeudenkäyntiavustajana. Kaksi vuotta myöhemmin hän sai itse 6 kuukautta vankeutta Uudessa Ajassa julkaistun kirjoituksen ”Kullaan porvariston veriteot” johdosta ja kärsi tuomionsa Turun lääninvankilassa.
Vuosina 1923–1925 Halonen työskenteli myös Sosialistin toimituksessa Turussa, jonka jälkeen hän siirtyi Jyväskylässä ilmestyneen Työn Voiman toimittajaksi ja hoiti vielä Uuden Ajan päätoimittajan tehtäviä parin kuukauden ajan 1928. Vuodet 1929–1930 Halonen työskenteli Työn Voiman päätoimittajana. Hän kuului myös Suomen Sanomalehtimiesten Liiton hallitukseen.
Halosen puoliso oli Martta Leinonen, jonka kanssa hän avioitui vuonna 1917.
Faaraokoira
Faaraokoira (englanniksi Pharaoh Hound, maltaksi Kelb tal-Fenek ) on vinttikoiramainen koirarotu, joka kuuluu alkukantaisiin koirarotuihin eli FCI:n roturyhmään 5. Faaraokoira on metsästyskoira, joka käyttää metsästäessään sekä näköä, kuuloa että vainua. Se soveltuu riistan ajamiseen avoimessa maastossa. Muinaisessa Egyptissä faaraokoiran tyyppisiä koiria on käytetty muun muassa kaniininmetsästykseen ja hautakammioiden sekä temppeleiden vahtimiseen. Faaraokoira on kuitenkin maltalainen rotu, sillä faaraokoiria kulkeutui foinikialaisten mukana Maltan saarelle, jossa rotu säilyi eristyksissä vuosisatoja. Maltalaiset ovat säilyttäneet rodun puhtaana näihin päiviin asti.
FCI:n mukaan rodun alkuperämaa on Malta, mutta vastuumaa Iso-Britannia.
Ulkonäkö
Faaraokoira on keskikokoinen ja ylväsryhtinen koira. Ruumiinrakenteeltaan se on korkeuttaan hieman pidempi, voimakas mutta hoikka ja notkea. Faaraokoira on hyvin nopea, ja sen liikkeet ovat kevyet ja vapaat. Koiran ilme on valpas. Korvat ovat suuret, ohuet, pystyt ja hyvin liikkuvat.
Koiran karvapeite on lyhyt ja kiiltävä eikä hapsuja esiinny. Karvanlaatu vaihtelee sileästä karheaan. Väriltään faaraokoirat ovat kullan- tai punaruskeita, ja valkoinen hännänpää on erittäin toivottu ominaisuus. Lisäksi koiralla sallitaan valkoisia merkkejä rinnassa ja varpaissa sekä kapea juova pään keskilinjalla. Säkäkorkeutta toivotaan uroksilta 56 cm (yläraja 63 cm) ja nartuilta 53 cm (yläraja 61 cm).
Luonne ja käyttäytyminen
Faaraokoiran luonteessa on omatoimisen metsästyskoiran itsenäisyyttä ja sitä leimaa alkukantaisuus. Se on aktiivinen ja leikkisä koira, joka vaatii paljon liikuntaa. Faaraokoira oppii uusia asioita helposti, mutta sen motivoiminen voi olla hankalaa. Motivaation ylläpitäminen on tärkeää, jotta koira jaksaa työskennellä pitkäkestoisesti. Vieraisiin faaraokoira saattaa suhtautua hieman pidättyväisesti. Rodussa ilmenee erikoinen piirre: jouduttuaan hämilleen koira punastuu, jolloin sen korvat ja nenä muuttuvat hehkuvan punaisiksi.
Faaraokoirat eivät ole menettäneet luontaista metsästysviettiään. Ulos päästyään ne monesti villiintyvät ja lähtevät helposti jahtaamaan pieneläimiä. Sisällä ne kuitenkin ovat lauhkeita kuin lampaat, jos ne on siihen opetettu. Aikuisen faaraokoiran tulisi olla maltillinen ja itsenäinen. Faaraokoira kiintyy perheeseensä syvästi. Se on uskollinen laumansa jäsenille ja haluaa olla yhdessä heidän kanssaan. Rotu tulee yleisesti hyvin toimeen lasten ja muiden eläinten kanssa.
Faaraokoiria on luonnetestattu Suomessa liian vähän, jotta tuloksista voisi tehdä yleistyksiä.
Harrastukset
Omimmillaan faaraokoira on vinttikoirien rata- ja maastojuoksukilpailuissa, joista maastojuoksukilpailut ovat rodun keskuudessa suositumpia. Lisäksi niitä nähdään yhä enenevissä määrin myös näyttelykehissä. Suomessa agilityssä ja tokossa faaraokoirat ovat harvinaisuuksia. Faaraokoirilla ei myöskään ole PK-oikeuksia, joten ne eivät saa osallistua palveluskoirakisoihin, mikä ei tietenkään estä "omaksi iloksi" harrastamista.
Alkuperä
thumb|240px|Faaraokoirauros vasemmalla ja narttu oikealla
Nykyaikaisten tutkimusten perusteella faaraokoira ja ibizanpodenco eivät ole niin muinaista alkuperää kuin aiemmin luultiin, vaan ne on uudelleenluotu myöhemmin käyttämällä jalostukseen muitakin rotuja.
Etymologia
Brittiläiset antoivat rodulle nimen Pharaoh Hound, vaikka sen maltalainen nimi Kelb tal-Fenek tarkoittaakin "kaniinikoiraa".
Nykytilanne
Suomessa ja muualla maailmassa faaraokoira on nykyään käytössä seura- ja harrastuskoirana, mutta yhä edelleen maltalaiset käyttävät sitä kaniininmetsästykseen, paimentamiseen ja talojen vahtimiseen. Faaraokoiran suosio on kasvussa, mutta se on kuitenkin vielä harvinaisuus kotimaansa ulkopuolella. Merkittäviä faaraokoiramaita ovat Yhdysvallat, Iso-Britannia, Ruotsi ja Malta. Suomessa rekisteröidään keskimäärin noin 16 pentua vuodessa.
Terveys
Faaraokoirien terveystilanne on hyvä. Rodulla esiintyy vähän sairauksia. Rodussa ilmenee kuitenkin jonkun verran hammaspuutoksia, allergioita ja muita ongelmia tai sairauksia yksittäistapauksina, kuten suolistotulehdusta. Faaraokoirien silmiä on tutkittu hyvin vähän, mutta viime vuosien aikana on todettu jokunen Cilia aberranta ja muutama tulkinnanvarainen Membrana pupillaris persistens. Faaraokoirat eivät ole mukana kennelliiton PEVISA-ohjelmassa.
Faaraokoirat ovat syvärintaisia koiria, joten ne kuuluvat riskirotuihin mahalaukunlaajentuman ja -kiertymän suhteen. Näitä on esiintynyt kuitenkin vain yksittäistapauksina. Faaraokoiran kanssa toimittaessa syvärintaisuus on siltikin hyvä ottaa huomioon, erityisesti liikunnan ja ruokinnan yhteydessä.
Pienen kannan vuoksi faaraokoirien keskimääräinen sukusiitosprosentti on melko korkea. Kymmenen viime vuoden keskiarvo on 5,6 %.
Aarresaari
Aarresaari on romaani, jonka on kirjoittanut skotlantilainen Robert Louis Stevenson. Aarresaari ilmestyi alun perin jatkokertomuksena Young Folks -lehdessä (1881–1882). Kirjana se julkaistiin ensi kerran vuonna 1883. Se on suomennettu myös nimellä Merirosvon testamentti.
Stevenson kirjoitti kertomukseen muutamia hahmoja ja esineitä, joista tuli myöhempien seikkailu- ja merirosvotarinoiden stereotyyppisiä elementtejä, kuten yksijalkainen merimies, jolla on papukaija olkapäällä, sekä kartta, johon aarteen sijainti on merkitty vinoristillä (X).
Suomennokset
Ensimmäinen suomennos teoksesta on ilmestynyt vuonna 1909 O. E. Lampénin suomentamana. Sen jälkeen teos on suomennettu useita kertoja, ja siitä on tehty lukuisa määrä mukaelmia.
Lasten maailmassa 1950-luvulla ja Pellervo-lehdessä ilmestyi 1960-luvulla suomeksi Ami Hauhion piirtämä Aarresaari-sarjakuva jatkokertomuksena.
Hellas julkaisi 1960-luvun alussa 60-osaisen keräilykuvasarjan Aarresaari - Skattkammarön. Kuvat olivat kooltaan noin 7 x 4 cm kokoisia, ja ne julkaistiin purukumikuorissa. Sarjan kuvat olivat Ami Hauhion piirtämiä. Kunkin kuvan kääntöpuolella oli lyhyt selostus kuvan aiheesta suomeksi ja ruotsiksi. Juoni oli hyvin rankamainen ja sarjakuvatyyppinen. Purukumikuorien hinta oli tuolloisessa rahassa 5 penniä kappale. Aihe oli ensimmäisiä lajissaan ja tuli hyvin suosituksi.
Elokuvasovitukset
Teos on filmatisoitu lukuisia kertoja, ensi kerran jo vuonna 1912. Disney on tehnyt Aarresaaresta kaksi elokuvaa. Ensimmäisen ohjasi Byron Haskin vuonna 1950. Bobby Driscoll esitti tuolloin Jim Hawkinsia, Robert Newton John Silveriä. Toinen Disney-elokuva on animaatioelokuva Aarreplaneetta (Treasure Planet) vuodelta 2002, jossa tarina on muutettu avaruusseikkailuksi. thumb|240px|left|[[Georges Roux'n kuvitusta Aarresaaren vuoden 1885 painokseen: Jim Hawkins ja Aarresaaren aarre.]]
Remember the Time
Kappaleet
Visionary single
Alex Lifeson
Alex Lifeson (oikealta nimeltään Aleksandar Živojinović, s. 27. elokuuta 1953 Fernie, Brittiläinen Kolumbia) on kanadalainen muusikko. Hän soitti kitaraa rock-yhtyeessä Rush, jossa hän oli soittanut yhtyeen perustamisesta asti. Hänelle on myönnetty Order of Canada -kunniamerkki.
Soittimet
Myös hänen käyttämänsä vahvistimet ovat vaihdelleet suuresti. Uransa alkuaikoina hän käytti paljon Marshallin putkivahvistimia, mutta 1980-luvun jälkipuoliskolla sekä 1990-luvun alussa hän käytti myös jonkin verran Gallien-Kruegerin valmistamia transistorivahvistimia. Hughes & Kettner on valmistanut hänen omaa signature-vahvistintaan, TriAmp MKII Alex Lifeson.
Rushin ulkopuolella
Lifeson on tehnyt yhden sooloalbumin. Victor julkaistiin tekijänimellä Victor vuonna 1996.
Ääni (albumi)
Ääni on Jonna Tervomaan kymmenes studioalbumi, joka julkaistiin 1. syyskuuta 2017.
OBike
oBike on singaporelaislähtöinen yhteisöllisiä polkupyöräjärjestelmiä tarjoava yritys. Pyörissä on älylukko, jonka käyttäjä voi avata puhelimeen ladattavalla sovelluksella. Kaupunkipyörät ovat asemattomia, joten ne voidaan pysäköidä mille vain julkiselle pyörien pysäköintiin tarkoitetulle alueelle. Yhtiö käynnisti toimintansa tammikuussa 2017 ja on sittemmin laajentunut Taiwaniin, Malesiaan, Australiaan, Thaimaahan, Alankomaihin, Iso-Britanniaan ja Sveitsiin. pienoiskuva|oBike, Putney Bridge Approach, Lontoo, heinäkuu 2017
Järjestelmä
oBikea käytetään älypuhelimeen ladattavan sovelluksen kautta. Käyttäjän tulee aluksi rekisteröityä käyttäjäksi ja maksaa pyörän panttimaksu. Sovelluksen avulla käyttäjä voi ottaa haluamansa pyörän käyttöön ja palauttaa sen matkan lopussa. Käyttäjää veloitetaan matka-ajan mukaan. Pyörä otetaan käyttöön skannaamalla pyörässä oleva QR-koodi tai syöttämällä pyörän numero sovellukseen. Käytön jälkeen käyttäjän tulee palauttaa pyörä julkiselle pyörien pysäköintiin tarkoitetulle paikalle. Pyörien väärinkäyttö (esim. väärinpysäköinti) johtaa korkeampiin matkahintoihin ja käyttäjä voidaan estää. pienoiskuva|oBiken aurinkoenergialla toimiva älylukko.
Singapore
oBike aloitti toimintansa Singaporessa 1000 polkupyörällä. Kuukausi myöhemmin, yhteistyössä Singapore Land Transport Authorityn yhtiö järjesti pyörille tarkoitettuja pysäköintipaikkoja ympäri kaupunkia ja oBike julkaisi toimintansa koko laajuudessaan Singaporessa Huhtikuussa 2017.
Alankomaat
Alankomaat oli ensimmäinen Euroopan maa, johon oBike laajeni. Rotterdam oli Hollannin kaupungeista ensimmäinen, johon yhtiö vei pyöränsä. Kaksi viikkoa myöhemmin palvelu julkaistiin Amsterdamissa.
Sveitsi
oBike aloitti Sveitsin toimintansa Zürichi ssä 5 heinäkuuta 2017 tuomalla 350 polkupyörää kaupunkiin. Yhtiön Sveitsin tytäryhtiö on nimeltään oBike Swiss Ltd.
Iso-Britannia
Lontoossa oBike aloitti toimintansa 12. heinäkuuta 2017. Yhtiö aikoo tuoda lähitulevaisuudessa pyöriänsä myös muihin Britannian kaupunkeihin.
Kalle Carlstedt
Kaarlo ”Kalle” Fredrik Oskar Carlstedt (2. helmikuuta 1891 Lieto – 10. lokakuuta 1952 Valkeakoski) oli suomalainen kuvataiteilija, joka tunnetaan erityisesti puupiirroksistaan.
Carlstedtin vanhemmat olivat asemapäällikkö Carl Zachris Carlstedt ja Anna Mathilda Danielsson. Hänen veljensä oli taidemaalari Mikko Carlstedt. Carlstedt kävi vuosina 1902–1911 Hämeenlinnan Klassillista lyseota mutta erosi lopulta koulusta jäätyään seitsemännelle luokalle ja siirtyi opiskelemaan Ateneumissa toimineeseen Suomen Taideyhdistyksen piirustuskouluun, josta hän valmistui 1913.
Carlstedt erikoistui jo alusta lähtien puupiirrosten tekemiseen, ja hän saavutti niillä huomiota vuonna 1916 Moskovassa ja vuonna 1919 Kööpenhaminassa pidetyissä Suomen taiteen näyttelyissä. Hän teki puupiirrostekniikalla kirjankuvitustöitä, joista tunnetuimpia ovat Eino Leinon Helkavirsiä ja Sata Kantelettaren laulua. Hän suunnitteli myös kirjojen kansikuvia ja exlibriksiä ja teki 1930-luvulta alkaen tussilaveerauksia. Carlstedt otti vaikutteita taiteeseensa muun muassa Akseli Gallen-Kallelalta, Edvard Munchilta ja Vincent van Goghilta. Hän suunnitteli yhteistyössä Gustaf von Numersin kanssa Sääksmäen kunnan vaakunan vuonna 1954.
Carlstedt teki vain muutaman opintomatkan ulkomaille ja asui enimmäkseen kotonaan Sääksmäellä mutta myös Helsingissä ja Konginkankaalla. Hän matkusti kuitenkin hyvin paljon kotimaassa ja erityisesti matkareitti Keuruun, Jyväskylän, Suolahden ja Konginkankaan kautta Viitasaarelle oli hänen suosiossaan. Tämän puupiirtäjän reitin varrelta Carlstedt keräsi vaikutteita taiteeseensa maisemista ja talonpoikaisista rakennuksista.
Carlstedtin hyvä ystävä oli kirjailija Joel Lehtonen, johon hän tutustui 1917. Carlstedt kuvitti Lehtosen kirjan Kuolleet omenapuut ja Lehtonen puolestaan vietti paljon aikaa Carlstedtin luona Sääksmäen Huittulassa ja Isossa Vohlisaaressa. Lehtonen hankki myös 1925 kesäpaikkansa Carlstedtin naapurista Pienestä Vohlisaaresta. Muita Carlstedtin kirjailijaystäviä olivat muun muassa Larin-Kyösti ja Viljo Kojo.
Élan
"Élan" on Nightwishin ensimmäinen single albumilta Endless Forms Most Beautiful. Sen julkaisi Nuclear Blast 13. helmikuuta 2015. Se julkaistiin CD:nä ja mini-LP:nä. Élan on ensimmäinen Floor Jansenin kanssa äänitetty julkaisu ja ensimmäinen, jolla Troy Donockley on yhtyeen vakituisena jäsenenä mukana. Musiikkityyliä voi kuvailla sinfoniseksi rockiksi.
Tausta
Nightwishin ilmoituksessa singlestä oli mukana lainaus Walt Whitmanilta, jota Tuomas Holopainen kutsui "Setä Waltiksi". Whitmanin runo oli Holopaiselle lähtökohta kappaleen "Élan" kirjoittamiseen. Teemana on elämän tarkoitus, joka voi olla jotain erilaista kaikille.
Musiikkivideo
"Élanin" musiikkivideo julkaistiin myös 13. helmikuuta. Videon ohjasi Ville Lipiäinen. Etelä-Suomessa kuvatussa musiikkivideossa esiintyy kokeneita suomalaisia näyttelijöitä eri rooleissa: Seela Sella, Vesa Vierikko, Ismo Kallio, Eeva Litmanen, Pekka Huotari ja Antti Litja.
Menestys
Singlen nimikappale Élan nousi suoraan ensimmäisellä listaviikollaan (viikko 8/2015) Suomen latauslistan ykköseksi.
Brasilian kommunistinen puolue
Brasilian kommunistinen puolue on brasilialainen kommunistinen puolue, joka on perustettu vuonna 1962. Puolueen puheenjohtaja on José Renato Rabelo. Puolue julkaisee Vermelho-lehteä. Puolueen nuorisojärjestö on União da Juventude Socialista. Vuoden 2002 parlamenttivaaleissa puolue sai 1 967 833 ääntä (2,2 %, 12 paikkaa).
Paskuri (Jämsä, Ouninpohja)
Paskuri on Keski-Suomessa Jämsässä ja Pirkanmaalla Kuhmoisissa Ouninpohjan kylän lähellä sijaitseva järvi.
Maantietoa
Järven pinta-ala on 11,0 hehtaaria, se on 800 metriä pitkä ja 200 metriä leveä. Se sijaitsee länsipuolisen Korpivuoren ja itäpuolisen Paskurinvuoren välisessä laaksossa. Korpivuori ja Paskurinvuori nousevat 45 metriä järven pinnan yläpuolelle. Järvellä ei ole kartan mukaan saaria. Sen rantaviivan pituus on 1,9 kilometriä ja rannat ovat pääosin metsämaata. Järven luoteisrannalla on yksi vapaa-ajan asunto ja järven eteläpuolelta kulkee Ouninpohjan ja Jyrkysenkulman kylien välinen tie. Jämsän ja Kuhmoisten kunnanraja kulkee järven halki siten, että järven eteläosa kuuluu Jämsään ja pohjoisosa Kuhmoisiin. Suurin osa järvestä kuuluu Jämsään.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 120 metriä mpy. Sen pohjoispäähän laskee kaksi ojaa, joista toinen tuo vettä Lapiojärvestä ja toinen Piimälammista. Laskuoja lähtee järven eteläpäästä ja laskee 150 metrin päässä Isojärven Ouninpohjaan. Laskuojan pudotus on 1,1 metriä.
Historiaa
Vuoden 1966 peruskartassa järvi oli autio, mutta sen koillisrannalla oli pelto. Vuoteen 1981 mennessä järvelle oli rakennettu yksi talo.
Englannin 1. divisioonan kausi 1900–1901
'''Englannin 1. divisioonan kausi 1900-1901''' oli kolmastoista kausi, kun ratkottiin The Football Leaguen mestaruus. Mukana 1.divisioonassa oli 18 joukkuetta. Sarjan voittaja oli liigan mestari, ja kaksi viimeistä putosivat suoraan 2. divisioonaan. Uusina joukkueina sarjassa pelasivat Bolton ja The Wednesday, jotka nousivat yhden välivuoden jälkeen takaisin korkeimmalle sarjatasolle.
Liigan mestaruuden voitti Liverpool. Mestaruus oli seuran ensimmäinen.
Sarjataulukko
Kaksi viimeistä joukkuetta putosivat 2.divisioonan. Tilalle nousivat Grimsby Town ja Small Heath.
Jerry Lewis
Jerry Lewis, oikea nimi Joseph Levitch, (16. maaliskuuta 1926 Newark, New Jersey, Yhdysvallat – 20. elokuuta 2017 Las Vegas, Nevada) oli yhdysvaltalainen komedianäyttelijä ja ohjaaja. Hänet tunnetaan 1950-luvulta Dean Martinin koomikkoparina ja sitä seuranneista useista menestyskomedioistaan.
Varhainen elämä
Jerry Lewis syntyi 16. maaliskuuta 1926 Newarkissa New Jerseyssä. Hänen oikea nimensä oli Joseph Levitch. Taiteilijanimeä Danny Lewis käyttänyt isä Daniel Levitch oli näyttelijä ja esiintyjä ja äiti Rae oli pianisti. Viihdetaiteilijaperheeseen syntynyt Jerry sai esiintyä jo viisivuotiaana Catskillvuorten kerhoissa.
Martin ja Lewis
Lewis tutustui laulaja Dean Martiniin vuonna 1945 esiintyessään New Yorkissa. He alkoivat esiintyä yhdessä heinäkuussa 1946. Kaksikko esiintyi nimellä Martin ja Lewis, ja heistä tuli suuri menestys. Esityksissä Martin lauloi ja Lewis keskeytteli häntä ja esitti improvisoituja loukkauksia, sotki ruoalla ja jutteli yleisön kanssa.
Martin ja Lewis aloittivat vuonna 1949 vakituisen radio-ohjelman The Martin and Lewis Show. Paramountin tuottaja Hal Wallis näki heidän esiintyvän New Yorkin Copacabana-yökerhossa ja teki heidän kanssaan elokuvasopimuksen. Martinin ja Lewisin ensimmäinen elokuva oli Tontut toverukset (1949). Lewisin koominen suoritus sai The New York Timesissa kehuja. Martin ja Lewis tekivät seuraavan vuosikymmenen aikana yhdessä 16 elokuvaa ja lisäksi useita televisioesiintymisiä. Lewisin saama suurempi huomio ja hänen itsekeskeinen käyttäytymisensä johtivat kuitenkin välien rikkoutumiseen ja eroon 1956.
Sooloura
thumb|left|150px|Toinen Jerry Lewisin tähdistä [[Hollywood Walk of Famella.]] Eron jälkeen Lewis aloitti menestyksekkään soolouran näyttelijänä ja ohjaajana. Hänen sopimuksensa Paramountin kanssa 1959 oli siihen aikaan tuottoisin näyttelijänsopimus ja sen ansiosta Lewis sai elokuviinsa aiempaa suuremman päätösvallan.
Lewis ohjasi vuosien 1960−1983 aikana 12 pitkää elokuvaa ja näytteli myös itse niistä jokaisessa. Lewisin ensimmäinen ohjaustyö oli Jerry piccolona (1960). Sitä seurasi sarja menestyskomedioita, kuten Tri Jerry ja herra Hyde (1963).
Lewisin komedioissa on usein joukko löyhästi yhteen liitettyjä koomisia kohtauksia ja Lewisin tunarointia uudessa työpaikassa. Ranskassa häntä on pidetty fyysiseen slapstick-komediaan perustuvan kabareeperinteen manttelinperijänä. Myöhemmällä uralla Lewis teki myös vakavia rooleja.
Lewis alkoi opettaa elokuvantekoa Etelä-Kalifornian yliopistossa 1967 ja näistä luennoista koottua kirjaa The Total Film-Maker pidetään alan merkkiteoksena. Näyttelijänä Lewis teki kiitetyn roolin vielä Martin Scorsesen elokuvassa Koomikkojen kuningas (1983). Hän näytteli ensi kertaa Broadwaylla vuonna 1995 näytelmässä Damn Yankees. Lewis esiintyi vielä 2010-luvullakin yhden miehen show’ssa. Lewis oli erityisen suosittu Ranskassa, missä hänet valittiin vuoden ohjaajaksi kolme kertaa.
Yksityiselämä
pienoiskuva|Jerry Lewis vuonna 2005. Lewis meni naimisiin Patti Palmerin kanssa 1944. Avioliitto kesti vuoteen 1980 ja perheeseen syntyi kuusi lasta. Vuonna 1983 Lewis avioitui SanDee Pitnickin kanssa ja pari sai tyttären. Lewisin vanhin poika Gary Lewis johti 1960-luvulla menestynyttä yhtyettä Gary Lewis and the Playboys.
Lewis keräsi vuosittaisen Telethon-hyväntekeväisyyskeräyksen kautta noin 2,5 miljardia dollaria lihassurkastumaa potevien ihmisten hyväksi 1966 - 2010. Lewisille myönnettiin Jean Hersholtin humanitaarinen palkinto vuonna 2009.
Lewis kärsi kroonisesta kivusta 37 vuoden ajan hypättyään vuonna 1965 esityksen aikana pianon päältä vahingossa selälleen. Hänen selkärankansa murtui ja hän joutui käyttämään kipulääkkeitä, joista hän tuli riippuvaiseksi. Hänelle asennettiin 2000-luvun alussa ihonalainen, kauko-ohjattava sähkölaite, joka esti kivun. Lewis kärsi myös vakavasta keuhkosairaudesta, jonka steroidilääkitys aiheutti hänelle painonnousun.
Lewis kuoli 91-vuotiaana kotonaan Las Vegasissa 20. elokuuta 2017.
Urpo Rastimo
alt=Urpo Rastimo|pienoiskuva|Urpo Rastimo Urpo Rastimo (s. 25. toukokuuta 1930 Mynämäki) on suomalainen varatuomari, jonka lähes 40 vuoden mittainen työura näkyy Turun kaupunkikuvassa niin kirkkoina ja hautausmaina kuin asuinrakennuksina.
Rastimo kävi Mynämäen kansakoulun 1937–1941 ja Mynämäen yhteiskoulun 1941–1946. Hän pääsi ylioppilaaksi vuonna 1949 Turun Suomalaisen Yhteiskoulun lukiosta ja ryhtyi opiskelemaan Helsingin yliopistossa, josta valmistui lainopin kandidaatiksi keväällä 1954. Hän aloitti työuransa seuraavana kesänä Vehmaan tuomiokunnan notaarina, sitten vt. tuomarina. Sotilasarvoltaan Rastimo on yliluutnantti.
Rastimo valittiin Turun ja Kaarinan seurakuntayhtymän lakimieheksi 1.5.1956 alkaen ja yhtymän hallintojohtajaksi vuoden 1974 alusta. Siirtyessään tästä virasta eläkkeelle toukokuun 1993 lopussa hän oli tullut toimineeksi seurakuntayhtymän palveluksessa 37 vuotta.
Lakimies Rastimon ensimmäisiä tehtäviä oli Kaarinan hautausmaan laajennus, ja sitten vastaavat toimenpiteet Turun ja Kaarinan seurakuntayhtymän kaikilla yhdeksällä hautausmaalla. Näillä toimilla varmistettiin hautapaikkojen riittävyys kaikille turkulaisille. Turun hautausmaan laajennukseen liittyen hänen toimestaan toteutettiin Pyhän Ristin kappelin ja krematorion rakentaminen sekä arkkitehti Erik Bryggmanin suunnitteleman Ylösnousemuskappelin peruskorjaus.
Rastimo oli valtioneuvoston vuonna 1971 asettaman Turun tuomiokirkon korjaustöiden neuvottelukunnan jäsen ja sihteeri. Hän toimi Suomen kansallispyhäkön peruskorjaustöiden valmistumiseen eli vuoteen 1982 asti rakennustoimikunnan puheenjohtajana. Rastimo vastasi kymmenvuotisen projektin johtamisesta sen kaikissa vaiheissa
Turun ja Kaarinan seurakuntayhtymän kirkkojen ja seurakuntakeskusten rakennustoimikuntien puheenjohtajana hän toimi vuosina 1973–1987 ja vastasi näin kaikesta yhtymän rakennuttamisesta.
Turun Varissuon kaupunginosaa ryhdyttiin Rastimon johdolla suunnittelemaan ja rakentamaan 1960-luvulla. Seurakunnat ja kaupunki vaihtoivat keskenään laajoja maa-alueita. Rastimo vaikutti ratkaisevasti siihen, että Pernon alue päätyi vuonna 1967 Turun kaupungin omistukseen ja kehittyi telakka-alueeksi. Paikalla sijaitsee nykyään Meyerin telakka.
Rastimo toimi Varissuon Huolto Oy:n hallituksen puheenjohtajana 1975–1995 ja Varissuon liikekeskus Oy:n hallituksen puheenjohtajana 1980–1993 sekä asuntorakennuttaja Sato-Taso Oy:n hallituksen puheenjohtajana 1976–1990. Sato-Taso Oy toimi koko Varissuon alueen rakennuttajana. Tänä aikana yhtiö nousi yhdeksi maan suurimmista rakennuttajaorganisaatioista.
Kun Turun kristillisen opiston tilat Sirkkalankadulla osoittautuivat 1960-luvulla riittämättömiksi, opiston johtokunnassa toiminut Rastimo hankki opistolle tonttialueen Linnasmäen kupeesta Turun Räntämäestä. Ensimmäiset rakennukset valmistuivat 1973. Opiston laajennusosa rakentui 1990-luvun alussa. Samoihin aikoihin perustettiin opiston taloutta liiketoiminnallaan tukeva tytäryhtiö Linnasmäki Oy, jonka hallituksen puheenjohtajana Rastimo toimi 1984–1991.
Uusissa tiloissa alkoi kokoontua Suomen ev.lut. kirkon päättävä elin kirkolliskokous. Rastimo oli kirkolliskokouksen ja sen talousvaliokunnan jäsen 1974–1977.
Turun ja Kaarinan seurakuntayhtymän perustaman Diakoniasäätiön asiamiehenä Rastimo toimi 1986–1990. Tänä aikana säätiölle rakennutettiin Esikko- ja Vuokko-nimiset palvelutalot.
Rastimo on toiminut myös Suomen hautausmaa- ja krematorioliiton puheenjohtajana sekä Kirkon taloudellisen neuvottelukunnan jäsenenä.
Urpo Rastimon puoliso vuodesta 1956 on ekonomi Riitta Rastimo, o.s. Sandell. Heidän lapsensa ovat erikoislääkäri Eeva Rastimo-Lehto ja EU:n tuomioistuimen tuomarina toimiva Tuula Pynnä.
NMS Bistrița
NMS Bistrița oli Romanian kuninkaallisen laivaston Oltul-luokan tykkivene.
Valmistus
Alus tilattiin Thames Ironworks and Shipbuilding Companyltä Lontoosta. Se valmistettiin 1888. Aluksen mitat olivat pituus 30,5, leveys 4,1 ja syväys 1,7 metriä. Sen aseistuksena oli yksi 57 millimetrin (6 naulan) ja yksi 37 millimetrin (1 naulan) tykki ja sen miehistönä oli 30 miestä.
Palvelus
Alus kuului Tonavan laivueeseen ja sen kohtalosta ei ole tietoa.
Ak-Dovurak
Ak-Dovurak ( ja ) on kaupunki Barun-Hemtsikskin piirissä Tuvassa Venäjällä 301 kilometriä Kyzylistä länteen. Kaupunki on perustettu 1964.
Asukasluvun kehitys:
Saimi Hoyer
Ura
Saimi Nousiainen valmistui ylioppilaaksi Sibelius-lukiosta. Hän opiskeli kirjallisuutta Oriveden Opistossa ja unkaria, italiaa ja kirjallisuutta Jyväskylän yliopistossa.
Nousiaisen mallinura alkoi 1995 hänen mentyään vaihto-oppilaaksi Firenzeen Italiaan opiskelemaan teatterialaa. Varsinaisesti hänen mallinuransa alkoi, kun eräs valokuvaaja "löysi" hänet konsertista. Nousiainen pääsi catwalkeille Milanoon, Pariisiin, Lontooseen, New Yorkiin ja Tokioon ja teki töitä muun muassa Dieselille ja Burberrylle. Hänen kuviaan on ollut Italian ja Yhdysvaltain Voguessa ja Marie Clairessa.
Nousiainen lopetti mallintyöt ulkomailla vuonna 2003 ja aloitti Image-lehden toimittajana ja MeNaiset-lehden kolumnistina. Lisäksi hän kirjoittanut artikkeleita ja kolumneja Savon Sanomiin, Anna-lehteen ja Ilta-Sanomiin. Nousiainen on toiminut myös Neloskanavan sääohjelman juontajana.
Vuonna 2005 Nousiainen esiintyi MTV3:sen Mallikoulu 2005 -ohjelmassa. Hän opasti malliksi haluavia naisia kävelemään catwalkilla. Vuonna 2006 hän sai Arman Alizadin ja Heli Roihan kanssa Unisex-tyyliohjelman MTV3-kanavalle. Vuonna 2008 keväällä alkaneessa Suomen Huippumalli haussa -ohjelmassa Nousiainen on toiminut yhtenä tuomareista. Hän toimi tuomaristossa myös sarjan toisella sekä kolmannella tuotantokaudella keväällä 2009 ja 2010.
Hoyer on Metsähallituksen kansallispuistokummi ja Sieni-ihmiset ry:n perustajajäsen.
Tammikuussa 2016 Punkaharjun Valtionhotelli siirtyi Saimi ja Thomas Hoyerin perustamalle Punkaharjun Luontomatkailu Oy:lle. Näin Hoyerista tuli matkailuyrittäjä ja hotelli- ja ravintolatoiminta käynnistyi mittavan saneeraustyön jälkeen Hotelli Punkaharjussa kesällä 2016. Yritys haettiin konkurssiin huhtikuussa 2023 ja hotelli suljettiin 8. toukokuuta 2023.
Yksityiselämä
Nousiaisen vanhemmat ovat näyttelijät Soila Komi sekä Jyrki Nousiainen. Hän on ollut naimisissa Ruukki Groupin toimitusjohtaja Thomas Hoyerin kanssa vuosina 2006–2018. Heillä on kaksi poikaa. Hoyerilla diagnosoitiin vuonna 2013 hypogammaglobulinemia, joka tarkoittaa IgG-vasta-ainepuutosta ja on harvinainen perinnöllinen sairaus.
David Baltimore
David Baltimore (s. 7. maaliskuuta 1938) on yhdysvaltalainen biologi ja yksi vuoden 1975 Nobelin lääketieteen palkinnon saajista. Hän opiskeli sekä biologiaa että kemiaa, suoritti jatko-opintoja MIT:ssä ja väitteli Rockefeller-yliopistossa New Yorkissa. Baltimore työskenteli Salk-instituutissa ennen paluutaan MIT:hen, missä hänestä tuli professori vuonna 1972.
Hän sai Nobelin palkinnon työskennellessään MIT:ssä, jossa tutki, kuinka käänteiskopioijaentsyymi muuntaa RNA:n DNA:ksi. Prosessi on tärkeä retrovirusten kuten HIV:n lisääntymisen ymmärtämisessä.
Halil Altıntop
Halil Altıntop (s. 8. joulukuuta 1982 Gelsenkirchen, Länsi-Saksa) on turkkilainen maajoukkueessakin pelannut jalkapalloilija, joka pelasi suurimman osan urastaan Saksassa sekä lisäksi Superliigassa Trabzonsporin joukkueessa ja puoli vuotta Tšekissä Slavia Prahan joukkueessa. Altıntopin pelipaikka oli hyökkääjä tai hyökkäävä keskikenttäpelaaja. Hänen identtinen kaksoisveljensä Hamit Altıntop on myös maajoukkuejalkapalloilija.
Altıntop aloitti ammattilaisuransa bochumlaisessa SG Wattenscheid 09 -nimisessä joukkueessa vuonna 2000. Hyvät esitykset toivat hänelle siirron Bundesliiga-joukkue 1. FC Kaiserslauterniin vuonna 2003. Hän oli kauden 2005-2006 kolmanneksi paras maalintekijä sarjassa. Vuonna 2006 hän siirtyi jälleen veljensä kanssa samaan joukkueeseen, Schalkeen.
Turkin maajoukkueessa Altıntop pelasi 38 ottelua ja teki niissä kahdeksan maalia vuosina 2005–2011.
Fréhel
Fréhel (bretoniksi Frehel) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla noin 36 kilometriä Dinanin kaupungista luoteeseen.
Michelle De Jongh
Michelle Helene Isabelle De Jongh (s. 19. toukokuuta 1997 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-seura Vittsjö GIK:ssä. De Jongh käyttää pelinumeroa 20.
Vähä Myllyjärvi
Vähä Myllyjärvi on Keski-Suomessa Jämsässä Heinäkulman kylän lähellä sijaitseva järvi.
Maantietoa
Järven pinta-ala on 5,3 hehtaaria, se on 550 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,2 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 126,2 metriä mpy.
Kovajärven rautatieasema
Kovajärven rautatieasema oli rautatieliikennepaikka Suomussalmen kunnassa Suomen rataverkkoon kuuluvalla rataosalla. Liikennepaikka avattiin liikenteelle 1. kesäkuuta 1956, kun valtion rataverkon rataosuus Pesiökylän rautatieasemalta valmistui. Se sijaitsi 11,3 kilometriä pohjoiseen Pesiökylän asemalta. Liikennepaikka nimettiin radan itäpuolella sijaitsevan Kovajärven mukaan.
Liikennepaikalla ei ollut lainkaan asemarakennusta. Jo seuraavana vuonna avattiin rata Vääkiön rautatieasemalle, ja myöhemmin Kovajärven liikennepaikka muuttui käytännössä seisakkeeksi. Henkilöliikenne lakkautettiin 23. toukokuuta 1982, ja liikennepaikka lakkautettiin 29. toukokuuta 1983.
Liikennepaikalla on edelleen nähtävillä sivuraiteiden pohjat sekä niiden vanhoja ratapölkkyjä. Liikennepaikalla on myös vielä vuonna 2005 ollut pieni seisakekoju tai vastaava, mutta se on purettu tai palanut.
Lahden seutu – Lahti Region
Lahden seutu – Lahti Region Oy (joskus myös Visit Lahti ) on alueellinen kehitysyhtiö, joka on vastuussa Lahden seudun matkailullisesta vetovoimasta. Sen tehtäviin kuuluu muun muassa alueelle suuntautuvan matkailun ja siihen liittyvien palveluiden markkinointi.
Yhtiön omistavat alueen kunnat, Lahden lisäksi Hollola, Heinola, Orimattila, Asikkala, Iitti, Kärkölä, Padasjoki ja Sysmä.
Historia
Lahden seudulla toimiva kehitysyhtiö perustettiin vuonna 1997.
Nimi Lahden Alueen Kehittämisyhtiö – LAKES oli käytössä vuosina 2005–2013. Lakesin toimitusjohtajia olivat muun muassa Petri Mäkinen ja Erkki Karppanen.
Suurin osa Lahden Alueen Kehittämisyhtiö Oy:n LAKESin toiminnoista siirtyi tammikuussa 2013 uudelle Lahden Seudun Kehitys Ladec Oy -elinkeinoyhtiölle. Maaliskuussa Lakesin matkailuun liittyviin toimintoihin keskittynyt yhtiö otti uudeksi nimekseen Lahden seutu – Lahti Region Oy.
Vuonna 2021 yhtiön omistajia olivat Lahti (53 %), Hollola (12 %), Heinola (10 %), Orimattila (8 %), Asikkala (4 %), Iitti (4 %), Kärkölä (3 %), Padasjoki (2 %) ja Sysmä (2 %).
Organisaatio
Lahden seutu – Lahti Region Oy kehittää Lahden seudun matkailua erilaisten hankkeiden kautta.
Palvelut
Lahden seutu – Lahti Region Oy:n tärkein tehtävä on kasvattaa matkailun määrää alueella. Tähän se pyrkii muun muassa:
Ptolemaios VII
Ptolemaios VII Neos Filopator oli ehkä Egyptin kuninkaan Ptolemaios VI:n poika. Ei tiedetä, hallitsiko hän koskaan, mutta hänelle uskotaan myönnetyn kuninkaan arvonimi postuumisti.
Ptolemaios VII:n tarkka henkilöllisyyskin on epäselvä. Erään teorian mukaan hän oli Ptolemaios VI:n ja Kleopatra II:n poika. Ptolemaios VI olisi tehnyt hänestä hallitsijakumppaninsa vuonna 145 eaa. Isänsä kuoltua Ptolemaios VII olisi hallinnut yksin kunnes Ptolemaios VI:n veli Ptolemaios VIII "Fyskon" murhautti hänet ja otti vallan itselleen. Toisen teorian mukaan Ptolemaios VII olisi ollut sama henkilö kuin Ptolemaios Memfites joka oli Ptolemaios VIII "Fyskonin" ja Kleopatra II:n poika. Ptolemaios VIII olisi tehnyt pojastaan kanssahallitsijansa, mutta myöhemmin murhauttanut hänet.
Vartijakortti
Vartijakortti on poliisin myöntämä todistus vartijaksi hyväksymisestä ja hyväksynnän voimassaolosta.
Yleistä vartijakortista
Vartijan on pidettävä vartijakortti vartioimistehtävissä aina mukana ja esitettävä se pyydettäessä. Korttia ei tarvitse esittää, ellei pyytävä henkilö ole viranomainen tai toimenpiteen kohde. Koska suuri osa vartijan työtehtävistä kuitenkin käytännössä suoritetaan jokamiehenoikeuksin, ei kortin näyttämättä jättäminen välttämättä estä vartijaa suorittamasta työtehtäväänsä siviiliasuisenakaan, esimerkiksi näpistäjän kiinniotossa.
Kortin ulkonäkö
Vartijakortissa on etupuolella teksti "Vartijakortti Väktarkort", lupanumero, vartijan nimi, kuva ja syntymäaika, luvan myöntäneen viranomaisen nimi sekä hyväksynnän voimassaolopäivämäärät. Kortin taustaosassa on myös tunnistekuvio, jossa on kirjaimet "TU" (turvasuojaaja). Uudemmassa korttipohjassa tätä kirjainyhdistelmää ei enää ole. Kortin kääntöpuolella on tiedot vartijan suorittamista voimankäyttökoulutuksista, niiden ehdoista ja rajoituksista sekä mahdollista työkäyttöön hyväksytyistä koirista.
Mahdolliset voimankäyttökoulutukset ovat:
Vartijakortti on nykyisin luottokortin kokoinen, sinertävänpunainen ja Setecin valmistama. Aiemmin käytössä olleita A6-kokoisia kortteja ei enää ole käytössä, koska niiden voimassaolo päättyi viiden vuoden kuluttua uuden lain voimaan astumisesta eli lokakuussa 2007.
Pahvikorttiin ei voitu merkitä voimankäyttökoulutustietoja, eikä vartija tällöin saanut oikeutta kantaa tehtävissään voimankäyttövälineitä, vaikka olisikin suorittanut asianmukaisen koulutuksen.
Iso Myllyjärvi (Jämsä)
Iso Myllyjärvi on Keski-Suomessa Jämsässä ja Pirkanmaalla Kuhmoisissa Ouninpohjan kylän lähellä sijaitseva järvi.
Maantietoa
Järven pinta-ala on 9,0 hehtaaria, se on 1,1 kilometriä pitkä ja 200 metriä leveä. Järvellä ei ole kartan mukaan saaria ja sen rantaviivan pituus on 2,3 kilometriä. Rannat ovat pääosin metsämaata ja ne ovat paikoin jyrkät. Koillisrannalla on yksi talo ja vapaa-ajan asunto. Jämsän ja Kuhmoisten välinen kunnanraja kulkee järven hanki siten, että suurin osa järvestä kuuluu Jämsään. Kuhmoisiin kuuluu vain osa järven keskiosasta ja sen itärannoista.
Northern Lights: Norwegian Metal Compilation
Northern Lights: Norwegian Metal Compilation (1996) on australialaisen Rowe Productions -levy-yhtiön julkaisema kokoelma-albumi, jonka teemana on norjalainen metallimusiikki. Extolin kappaleita lukuun ottamatta kaikki albumin kappaleet on julkaistu yhtyeiden debyyttialbumeilla: Schaliachin kappaleet Sonrise-albumilla, Antestorin kappaleet Martyrium-albumilla ja Gromsin kappaleet Ascension-albumilla.
Iso Myllyjärvi (Jämsä)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 126,2 metriä mpy. Vähä Myllyjärvi laskee sen pohjoispäähän. Laskuoja lähtee järven eteläpäästä ja laskee 400 metrin päässä Alaiseen Myllyjärveen. Laskuojan pudotus on 6,5 metriä.
Historiaa
Vuoden 1966 peruskartassa järven koillisrannalla oli talo, jonka yhteydessä oli peltoja. Myös järven etelärannalla oli pieni pelto. Vuoteen 1981 mennessä järvelle oli rakennettu toinen talo.
Lentokivi
Lentokivi on Polvijärven Lehtovaarassa sijaitseva 4 metriä korkea siirtolohkare. Seppä Adam Wallius teki juhannuksena 1871 kiven päältä yli 100 metriä kantaneen lennon itse rakentamallaan lentokoneella. Wallius loukkaantui pudottuaan koneineen vesaikkoon ja hän jätti sitten enemmät lentoyritykset tekemättä.
Lähteet
62.93222°N, 29.04111°W
Neill Blomkamp
Neill Blomkamp (s. 17. syyskuuta 1979 Johannesburg, Etelä-Afrikka) on eteläafrikkalaissyntyinen, Vancouverissa asuva elokuvien ja mainosfilmien ohjaaja.
Blomkamp aloitti 16-vuotiaana animaattorina Etelä-Afrikassa, kunnes muutti perheensä mukana Vancouveriin kaksi vuotta myöhemmin. Vancouverissa hän pääsi Vancouver Film Schooliin. 2000-luvulla Blomkamp työskenteli runsaasti muun muassa visuaalisten tehosteiden parissa. Lisäksi hän ohjasi mainoksia muun muassa Nikelle ja Citroënille.
Vuonna 2007 Blomkamp ohjasi Landfall-lyhytelokuvien sarjan, joka sijoittui Halo-videopelien ympäristöihin. Toinen kolmesta jaksosta palkittiin Cannesissa 2008. Hyvästä vastaanotosta seurasi myös ensimmäinen täyspitkän elokuvan ohjaustyö, kun Peter Jackson päätti tuottaa District 9 -elokuvan perustuen Blomkampin tiimin Alive in Joburg -lyhytelokuvaan. Blomkampin ohjaaman ja hyvät arvostelut saaneen District 9:n ensi-ilta oli vuonna 2009. Blomkamp on ohjannut myös tieteiselokuvat Elysium (2013) ja Chappie (2015).
Christian Klien
pienoiskuva|Klien [[Britannian Grand Prix 2005|Britannian GP:ssä kaudella .]] Christian Klien (s. 7. helmikuuta 1983 Hohenems, Vorarlberg, Itävalta) on itävaltalainen autourheilija.
Alkuvaiheet
Kilpa-ajajan uransa Klien aloitti kartingista 1990-luvun puolivälissä. Vuonna 1999 hän siirtyi formulasarjoihin, joissa saavutti merkittävää menestystä, muun muassa Formula Renault 2.0 ja Formula 3 -sarjoissa sekä voitti Saksan Formula Renault -mestaruuden vuonna 2002. Kaudella 2003 Klien voitti kolme Eurosarjan Formula 3 -kilpailua ja sijoittui lopputuloksissa toiseksi.
Formula 1
Klien debytoi F1:ssä kaudella Jaguar-tallissa. Tulokaskaudellaan hän ajoi pisteille vain kerran sijoittumalla kuudenneksi Belgian osakilpailussa. Lisäksi viimeinen kilpailu Jaguarilla päättyi kolarointiin tallikaverin Mark Webberin kanssa Brasilian osakilpailussa. Kaudella Klien jatkoi tallissa tämän muuttuessa Red Bulliksi ja sai tallikaverikseen David Coulthardin. Kesken kauden Klien kuitenkin siirrettiin testikuljettajan tehtäviin, kun talli korvasi hänet Vitantonio Liuzzilla. Hän palasi takaisin varsinaiseksi kilpakuljettajaksi Kanadassa. Uransa parhaan sijoituksen Klien ajoi Kiinan GP:ssä vuonna 2005, jolloin sijoittui kilpailussa viidenneksi. Klien jatkoi Red Bull-tallissa myös kaudella, kunnes Italian GP:n jälkeen Robert Doornbos korvasi hänet tallin toisena kuljettajana Doornbosin tuotua tiimille sponsorirahoitusta.
Kaudella Klien toimi Hondan testi- ja varakuljettajana. Kausilla – hän toimi BMW Sauberin testi- ja varakuljettajana. Kaudella hän siirtyi Hispania -tallin testikuljettajaksi ja ajoi ensimmäistä kertaa tallin autolla vapaita harjoituksia Espanjassa. Hän pääsi ajamaan Singaporen GP:ssä Sakon Yamamoton tilalla, mutta kilpailu päättyi hydrauliikkavian vuoksi keskeytykseen. Klien kilpaili myös Brasilian ja Abu Dhabin kilpailuissa.
Kestävyysajot ja urheiluautosarjat
F1-testikuljettajan tehtävien ohessa Klien ajoi myös Peugeot’n autolla Le Mansin 24 tunnin ajoja, joissa sijoittui parhaimmillaan kolmanneksi vuonna 2008 Le Mansin 24 sekä voitti Span 6 tunnin ajon vuonna 2009 Le Mans -sarjassa. Vuoden 2011 Le Mansin 24 tunnin ajo päättyi Aston Martinin autolla keskeytykseen. Seuraavana vuonna Klien voitti Unkarin toisen kilpailun Superstars-kilpasarjassa ja vuonna 2014 Euroopan Le Mans-sarjan Ranskan kilpailun Paul Ricardin radalla. Vuodesta 2011 lähtien hän on ajanut monipuolisesti erilaisissa kestävyysajoissa ja urheiluautosarjoissa, kuten Australian V8:aa, Japanin ja kansainvälistä Blancpainin GT:tä sekä Le Mans-sarjoja Euroopassa ja Yhdysvalloissa.
Venezuelan kommunistinen puolue
Venezuelan kommunistinen puolue (Partido Comunista de Venezuela) on venezuelalainen kommunistinen puolue, joka perustettiin vuonna 1931. Puolueen puheenjohtaja on Pedro Ortega. Se julkaisee Tribuna Popular-lehteä.
Puolueen nuorisojärjestö on Juventud Comunista de Venezuela.
Vuoden 2005 parlamenttivaaleissa puolue sai 133 686 ääntä (8 paikkaa).
Eero Rantala -palkinto
Eero Rantala -palkinto on Suomen kulttuurirahaston Eero Rantalan rahaston myöntämä palkinto. Palkintoja jaetaan Timo Mustakallio -laulukilpailuissa ja lied-duo -palkintoja Erkki Melartin -kamarimusiikkikilpailuissa. Lisäksi itse rahasto, joka on perustettu 1991, tukee suomalaista laulutaidetta.
Aurora Marthens
Aurora Marthens (s. 1992) on suomalainen oopperalaulaja, äänialaltaan sopraano. Hän on kiinnitettynä solistiksi Wienin valtionoopperaan kaudelle 2022–2023.
Marthinsin isä on säveltäjä Timo-Juhani Kyllönen. Marthens aloitti lauluopinnot vuonna 2007 ja opiskeli Sibelius-Akatemiassa. Ennen Sibelius-Akatemiaan siirtymistään hän opiskeli Turun konservatoriossa.
Marthens voitti vuonna 2017 Timo Mustakallio -laulukilpailun ja lauloi finaalissa Jean Sibeliuksen yksinlaulun "Jubal" ja Vincenzo Bellinin säveltämän Elviran aarian oopperasta Puritaanit. Hän voitti vuonna 2015 silloin ensimmäisen kerran järjestetyn Helsinki Lied -kilpailun alle 25-vuotiaitten sarjan. Molemmissa kilpailuissa häntä säesti Elias Miettinen.
Marthens oli Mustakallio-kilpailussa paitsi tuomariston, myös yleisön suosikki. Hannu-Ilari Lampilan mukaan voittaja ei ollut yllätys. Hän sanoi Marthensia kolumnissaan "ääni-ilmiöksi".
Marthens esitti isänsä Timo-Juhani Kyllönen hänelle säveltämän monologioopperan Ilona irti sen kantaesityksessä 20. elokuuta 2022.
Emmanuel Bushu
Emmanuel Bushu (s. 31. heinäkuuta 1944) on kamerunilainen roomalaiskatolinen piispa. Hänet vihittiin papiksi 7. tammikuuta 1973 ja nimitettiin Yagouan hiippakunnan piispaksi 17. joulukuuta 1992. Piispaksi vihkiminen seurasi 25. maaliskuuta 1993. Pääkonsekraattorina toimi Santos Abril y Castelló, jota avustivat Antoine Ntalou ja Cornelius Fontem Esua.
Bushu sai 30. marraskuuta 2006 nimityksen Buéan piispaksi, jonka virkaan hänet asetettiin 30. tammikuuta 2007.